## ELŐTERJESZTÉS

**Szombathely Megyei Jogú Város Közgyűlése Gazdasági és Városstratégiai Bizottságának**

**2019. február 25-ei ülésére**

**Javaslat a Kámoni Fiókkönyvtár kivitelezési munkáihoz szükséges műszaki ellenőr beszerzésével kapcsolatos döntések meghozatalára**

Szombathely Megyei Jogú Város Önkormányzata a meglévő Kámoni Fiókkönyvtár épületének értékesítése után, a vagyongazdálkodási bevételek terhére a Kámoni Arborétum és Ökoturisztikai Központ területén, a Szombathely, Szent Imre herceg út 84/b. szám alatti, 828/7 hrsz-ú ingatlanon új Kámoni Fiókkönyvtár épületének megvalósítását tervezi.

A Szombathely Megyei Jogú Város Közgyűlése 2018. december 10-én, a 321/2018. (XII.10.) Kgy. sz. határozatával jóváhagyta a Kámoni Fiókkönyvtár tervezett beruházását, azzal, hogy a beruházás fedezete a vagyongazdálkodási bevételek terhére kerüljön biztosításra. A Kámoni Fiókkönyvtár engedélyezési és kiviteli tervdokumentációja elkészült, jelenleg a kivitelezésre vonatkozó közbeszerzési eljárás előkészítése van folyamatban.

A kivitelezési szerződés megkötése előtt szükséges a tervezett építőipari kivitelezési tevékenység ellenőrzését végző műszaki ellenőr beszerzése, valamint a műszaki ellenőri feladatok ellátásához szükséges fedezetet biztosítása.

A műszaki ellenőri feladatok becsült költsége összesen bruttó 950 ezer Ft, melyhez javaslom, a Közgyűlés által későbbi időpontban tárgyalandó 2019. évi költségvetés „Vagyongazdálkodási bevételek” terhére a fedezet rendelkezése állása esetén a forrás biztosítását.

Kérem a Tisztelt Bizottságot, hogy az előterjesztést megtárgyalni, és az abban foglaltakat elfogadni szíveskedjék.

Szombathely, 2019. február „…….”

 **(:Illés Károly:)**

**HATÁROZATI JAVASLAT**

**……./2019. (II. 25.) GVB. számú határozat**

A Szombathely Megyei Jogú Város Közgyűlésének Gazdasági és Városstratégiai Bizottsága a „Javaslat a Kámoni Fiókkönyvtár kivitelezési munkáihoz szükséges műszaki ellenőr beszerzésével kapcsolatos döntések meghozatalára” című előterjesztést megtárgyalta, és a következő döntéseket hozta:

1. A Kámoni Fiókkönyvtár kivitelezésének műszaki ellenőri beszerzésére vonatkozó feltételes eljárás megindítását jóváhagyja.
2. A Bizottság a műszaki ellenőri feladatokra - a költségvetésben biztosított „Vagyongazdálkodási Bevételek” terhére – bruttó 950.000 Ft-ot biztosít a 2019. évi költségvetési rendeletének kihirdetésével egyidejűleg, a fedezet rendelkezésre állása esetén.

**Felelős:** Dr. Puskás Tivadar polgármester

Illés Károly alpolgármester

Lendvai Ferenc a Gazdasági és Városstratégiai Bizottság elnöke

Dr. Károlyi Ákos jegyző

/A végrehajtás előkészítéséért:

Lakézi Gábor a Városüzemeltetési Osztály vezetője

Stéger Gábor Közgazdasági és Adó Osztály vezetője/

**Határidő:** 1. pont: azonnal

 2. pont: Szombathely Megyei Jogú Város Önkormányzata 2019. évi költségvetési rendeletének kihirdetésének napja, a fedezet rendelkezésre állása esetén